Čas 26. Adabi traženja znanja - 51. Sidk - Istinoljubivost 
(šerijatski kurs 2 - dr. Zijad Ljakić) 

https://www.voutube.com/watch?v=Sm97v8bvkQ0 

Sidk znači istinoljubivost, govoriti istinu. Istinoljubivost je suprotna od laganja od laži. Talibul-ilm 
se mora ukrasiti iskrenošću govora i jezika. To je naslov njegovog dostojanstva - učene osobe. I 
to je nešto što je na najvišem stepenu njegove ličnosti, počasti, i čistoća njegovog tajnog života. 
To je uzvišena - visoka ambicija (hoće velike - bitne stvari, hoće hakk i istinu), i to govori zdrava 
pamet. Zdrava pamet treba govoriti istinu. Da govoriš istinu je izaslanik ljubavi sa stvorenjima, i 
sreća džemata (sreća džemata se vraća u onome koliko se vraća na istinu). Iskrenošću se čuva i 
štiti vjera, sa istinoljubivošću. A ne čuva se čime? Ne čuva se time da kažemo kao što je danas 
jako raširena stvar, a to je „ljudi u pitanju nam je opstanak." Nije to priča bosanska. To je priča i 
kod drugih. Kažu u pitanju je naš biološki opstanak, pustite ove sporedne stvari bitno je 
jedinstvo. I onda na račun tog biološkog opstanka ne popravlja se stanje. Ni male ni krupnije 
stvari, nego je bitno da smo svi zajedno. A ko jede, ko ugrabi, ko se okoristi, to je sporedna 
stvar. To liči na onu priču kad su horoz i koke izašli na njivu i horoz zaplješće krilima i sve se koke 
okrenu, kažu šta je. Kaže horoz pronašao sam zrno dođite ovamo. Dođu sve koke oko njega, 
taman kad su one došle on uzme zrno i pojede. Jedna od hrabrih koka kaže, dobro, što si ti nas 
zvao ako ćeš ti pojesti? Kaže on njima nije bitno ko je pojeo, bitno je da smo se mi okupili da 
smo zajedno, da smo snaga - zajedno. 

Znači nema opstanka bez izgrađivanja na hakku - na istini, na popravljanju stanja. Kao što kaže 
Abdulaziz Tarifi pod tim riječima je uništeno mnogo generacija muslimana, naroda i skupina. 
Bitan je opstanak pa ne popravljaj ništa. Nemoj ovo, ono, pa vidiš šta nam se radi oko glave. 
Kako ćeš promijeniti i popraviti stanje ako ne vratiš na ispravne osnove vjerskog života. Kaže 
dalje u knjizi (Bekr Ebu Zejd - knjiga "Ukras taliba"), zbog toga je sidk, istinoljubivost farz - ajn, 
stroga obaveza čovjeka muslimana. Kolika je propast u tome ko u tome kiksa, ko pronevjeri tu 
stvar u svom životu. Ko pronevjerni istinoljubivost (ona mu nije najhitnija stvar u govoru o vjeri, 
o dostavljanju i priči o vjeri), on je time sebe, svoj nefs, dušu, ličnost, narušio sa ezijetom (sam 
sebe time ezijeti, nije samo naštetio ummetu nego prvenstveno samom sebi). Kaže imam Evzai: 
„Nauči istinoljubivost, ljubav prema istini prije nego što počneš učiti znanje. A kaže Vekia: „ ovaj 
zanat (traženje znanja, prenošenje i dostavljanje šerijatskog znanja) ne uzdiže se na njemu osim 
iskreni." Drugi riječima rečeno Allah ga ne uzdigne osim ako je iskren. Kad kažemo Allah ga 
uzdigne ne mora značiti da mora biti prihvaćen od ljudi. Ono dobar je onoliko koliko ga ljudi 
cijene, veličaju, laskaju i slično. Nije to mjerilo hakka - istine. Kaže dalje u knjizi Bekr Ebu Zejd: i 
zato uči istinoljubivost, iskrenost prije nego što tražiš i naučiš znanje. 




Sidk, istinoljubivost, istina, govor istinit je da kažeš govor na način koji se slaže sa stvarnošću i sa 
uvjerenjem (ono što pričaš da se potpuno podudara sa onim što je stvarnost i onim što je 
uvjerenje - ubjeđenje). Kaže dalje: iskrenost, istinoljubivost dolazi jednim putem (nema više 
puteva), a suprotno od iskrenosti - laganje to su putevi raznorazni, to su linije, razne boje, 
klanci. Rezimiraju se u tri stvari. Laž, lažljivci se rezimiraju u tri stvari, skupine - vrste: 

1.) Laganje onog koji laska - laskavca; 2.) Laganje munafika; 3.) Laganje glupaka 

1. ) Laganje onog koji laska - laskavca. To je onaj koji priča što je oprečno onome što je u 
stvarnosti i u što je ubjeđen. Tako rade laskavci. On kad se obraća kad priča, priča suprotno od 
onog u što je on lično ubjeđen. Znači, laže, palamudi namjerno zbog određenog cilja. Kao što 
neko laska nekome za kojeg zna da je on fasik - veliki griješnik, zna da je novotar. Međutim, on 
njemu kaže ti si naš otac u znanju, ti si nama ovo - ono, a zna da to uopšte u stvarnosti nije tako 
i zna da je on ustvari novotar. Pa novotara i griješnika opisuje da su na pravom putu. A niti je u 
stvarnosti on na pravom putu, niti onaj koji laska je ubjeđen da je taj na pravom putu. Laskanje 
- laganje se obično govori iz neke koristi. Ili što ga se boji, ili što treba da dobije nešto od njeg ili 
što je takav u obraćanju sa ljudima. Sa svima je dobar, svako mu valja svako je dobar. Ne spori 
se ni sa kim, kaže kod svakog ima hajr. 

2. ) Laganje munafika - licemjera. To je laganje onog što je oprečno uvjerenju a odgovara 
stvarnosti. Munafik govori ono što u stvarnosti sebe predstavlja i treba biti, a to je da je on 
vjernik, klanjač, daje sa muslimanima. I stvarno se prikazuje, da je za Islam, da bi ovo - ono, ali u 
nutrini svojoj on nije ubjeđen u to. On ne vjeruje u to, niti slijedi vjeru što je ona hakk - istina, 
nego zbog položaja i jake muslimanske sredine. Jer da bi radio na tom poslu - položaju on mora 
biti vjernik koji klanja. Moraju ga ljudi vidjeti da on radi - gori za vjeru isl. Dok u stvarnosti on 
uopšte nije ubjeđen u to, zna da je to pod navodnicima „obmana za ljude". To je munafik. 
Izgovara ono što govori ehlu - sunnet wel džemat, potvrđuje to, pred ljudima se predstavlja da 
je on istinski vjernik, a u nutrini je ustvari nevjernik - kjafir. Zato je došlo u ajetu: „Zaista će 
munafici biti na najnižim nizinama džehenema." Što će on biti niže od originalnog kjafira koji ne 
laže, kaže ne vjerujem i gotovo? Zato što hoće da obmanu. On može na dunjaluku obmanuti 
vjernike. E zbog toga što je varao na dunjaluku misli da može Allaha prevariti, bude kažnjen 
suprotno tome na ahiretu. 

3. ) Laganje glupaka. Glupak laže, govori ono što je suprotno onom što je u stvarnosti, a što 
odgovara njegovom ubjeđenju - uvjerenju. Poput onog koji je ubjeđen da je sufija na hakku - 
istini. Sufija koji je novotar. I takav opisuje sufiju da on ima vilajet, on je miljenik Allaha. Znači, 
ovaj je glup u laganju. Zašto? Zato što je ubjeđen da je on na istini, a u stvarnosti je velikom 
dalaletu - novotar. I obično ima u svojim uvjerenjima kufra. A ovaj glupak ga diže na stepen 
vrha prezentacije vjere. Laganje glupaka imamo u stvarnosti. Osoba jednostavno ne konta neke 
stvari, glup, šta ćeš mu, i zbog te svoje gluposti on stvari vidi nakaradno. Znači, ono što nije 



normalno kod njega je u redu. Ono što je normalno kod njega to nije u redu. Ne može to njegov 
mozak dokučiti. Glupake obično obmanjuju. 

Kaže šejh Ibn Usejmin u komentaru ovog govora Bekr Ebu Zejda, istinoljubivost, govor istine je 
blizu govora o naučnom emanetu. Jer naučni emanet - emanet u dostavljanju vjere onakva 
kakva jeste to ne može biti osim sa istinoljubivošću. Istinoljubivost ima svoje pohvalne 
posljedice, kao npr. u priči o trojici ashaba (hadis muttefekun alejhi) koji su izostali iz bitke na 
Tebuku. A riječ je bila o Ka'b Ibn Maliku, Murara Ibn Rebija i Hilal Ibn Umejj. Njih trojica su 
izostali bez opravdanja. Ka'b Ibn Malik i Hilal Ibn Umejj su došli pred Poslanika sallallahu alejhi 
ve sellem i rekli istinu - nemamo opravdanja da ne lažemo. A onda je Poslanik sallallahu alejhi 
ve sellem učinio hedžr, tzv. ignorisanje, okretanje od njih. Naredi ashabima da ih ignorišu. Pa 
ashabi ne smiju razgovarati sa njima čak im nisu odgovarali ni na selam. Trajalo je to iskušenje 
četrdeset noći, pa je Poslanik sallallahu alejhi ve sellem naredio da se odvoje od svojih žena - 
supruga. Pa su ostali bez supruga njih trojica. Nakon što su upotpunili pedeset noći Allah je 
objavio u ajetu da im se prima tevba. Ali ne samo to, poenta je ovdje, kaže Ibn Usejmin sa ovom 
njihovom iskrenošću oni su doživjeli uzdignuće, počast i veličinu i na dunjaluku i na ahiretu. Što? 
Zato što ovu njihovu priču svi mi čitamo i čitače se do Sudnjeg dana. Primjer istinoljubivosti. I ta 
se priča čuje u međusobnim razgovorima, čita se na hutbama, izvlače se iz nje pouke i slično. 
Tako da ljudi obožavaju Allaha u spominjanju tog događaja što se njima desilo. Uzvišeni Allah ih 
je uzdigao sa njihovom iskrenošću, iako su imali takvo iskušenje. 

Došlo je u vjerodostojnom hadisu (muttefekun alejhi): „Zaista, istinoljubivost vodi u 
dobročinstvo, a dobročinstvo vodi u džennet. Zaista, čovjek biva iskren tako da bude upisan kod 
Allaha da je istinoljubiv - iskren." Kaže Ibn Usejmin, osnova je da osoba treba biti istinoljubiva, 
osnova je da nije dozvoljeno laganje po idžma'u učenjaka. Neki učenjaci su napravili izuzetak, a 
to je došlo u hadisu (muslim): „Dao je Poslanik sallallahu alejhi ve sellem olakšicu u laganju u tri 
stvari. U ratu, u izmirivanju suprotstavljenih strana ljudi, i govor muža supruzi i supruge mužu." 
Imam Nevevi navodi i četvrtu stvar a to je u daruri - nuždi. To je poznato tzv. laganje koje nije 
laganje, a to je „tevrija". Izdvajaju neki učenjaci dozvoljenu vrstu laganja koja dolazi putem 
tevrije, a to ustvari i nije laganje. Tevrija je u prijevodu „aluzija, alegorija“ a to je ustvari 
„dvosmislenost, dvosmislen govor". Da kažeš dvosmislen ili višesmislen govor. Govor koji se 
može razumjeti na više načina. Zašto je to dozvoljeno? Zbog toga što je tevrija - dvosmislenost, 
višesmislenost u osnovi sidk - istina, govoriš istinu. To je što se tiče osobe koja je to rekla. Ali 
osoba koja je to shvatila, na koji način, to može biti laž. Navede onog koji sluša da shvati jedno a 
ti si ciljao - mislio nešto drugo. 



